Astroworld
Astroworld – trečiasis amerikiečių reperio Travis Scott studijinis albumas, išleistas 2018 m. rugpjūčio 3 d. Jam pristatyti išleisti keturi singlai: „Butterfly Effect“, „Sicko Mode“, „Yosemite“ ir „Wake Up“, o dainas kartu atlieka tokie atlikėjai, kaip Frank Ocean, Drake ir Juice Wrld. Albumas susilaukė kritikų pripažinimo ir buvo komerciškai sėkmingas visame pasaulyje. Per pirmąją savaitę JAV parduota per 537 tūkstančiai kopijų, debiutuojant pirmojoje „Billboard 200“ reitingo vietoje ir tampant antruoju atlikėjo įrašu, pasiekusiu šią viršūnę. 2021 m. rugsėjo mėnesio duomenimis, JAV parduota per keturi milijonai kopijų ir albumas tapęs keturiskart platininiu. „Astroworld“ taip pat pasiekė aukštas daugelio kitų šalių reitingų vietas, tarp jų – ir trečiąją Jungtinėje Karalystėje. 2019 m. vykusiuose „Grammy“ apdovanojimuose albumas nominuotas metų repo albumo kategorijoje, o daina „Sicko Mode“ – geriausio repo atlikimo bei geriausios repo dainos.